Nadat Hy uit die dood opgestaan het en hemel toe gevaar het, het Hy weer in ons midde ingekom deur die uitstorting van die Heilige Gees oor ons, en so lei Hyself ons deur ons hele geskiedenis.
Mens sou nou verwag dat mense soos ons wat al vir eeue die pad saam met die Here kom, en al hierdie simbole soos die doop en die Nagmaal voortdurend ervaar, in staat moet wees om werklik goeie werke vir die Here te doen.
En ons het almal geword soos ’n onreine, en al ons geregtighede soos ’n besoedelde kleed; en ons het almal verdor soos blare, en ons ongeregtighede het ons weggevoer soos die wind. (Jesaja 64:6 AFR53)
Dit is waarom die Here sê dat die beker wat Hy met Nagmaal uitdeel die Nuwe Testament in sy bloed is.
Jy moet die Here jou God liefhê met jou hele hart en met jou hele siel en met jou hele verstand. Dit is die eerste en groot gebod. En die tweede wat hiermee gelykstaan: jy moet jou naaste liefhê soos jouself.
Toets u eie lewe hieraan. Het ons die Here so lief? Die antwoord is vir seker: Nee! Enige gelowige wat op hierdie vraag gaan “ja” antwoord, is vermetel, want die uitlewing van ons godsdiens bewys dat ons die Here nie so liefhet nie.
Ons moet goeie werke doen, want die Here Jesus sê in Johannes 15:5 dat almal wat in Hom bly, baie goeie vrugte in die lewe dra, soos lote wat op ’n goeie wingerdstok ingeënt is.
Hiermee sê die Here baie duidelik waarom hy van ons goeie werke vra: Ons doen dit omdat ons ingeënt is in die saligheid van die Here Jesus Christus.
Daarom moet ons sy vrugte dra. Die goeie werke wat ons doen, is dus bloot die gevolg van God se genade oor ons.
As jy wil hê die Here moet jou vir jou goeie werke beloon, dan impliseer jy daarmee dat die Here Jesus se dood nie nodig was nie, want jy kan in jou eie krag – met jou eie werke – in die hemel kom.
Of jy beweer dat Jesus se werke nie genoeg was nie, en dat jy met jou goeie werke ’n bydrae moet lewer, om sy versoeningswerk aan te vul.
Ons word verplig om goeie werke te doen, al voorsien God vir ons die verlossing en die ewige lewe. Ons lees in Jesaja 64:8:
En dan staan daar die treffende sin: Die klei kan tog nie die pottebakker gaan staan en verwyt omdat uit die stuk klei ’n voorwerp gemaak is soos hy gemaak is nie! ’n Kruik kan nie ’n bak wees of andersom nie. Die pottebakker het sy wil uitgevoer in die maak van elke voorwerp.
Om deur die Here met die boodskap van sy genade en sy verlossing bedien te word is om fisies te ervaar dat die Here ons verander het van lidmate van die ryk van die duiwel na lidmate van die ryk van sy Seun toe.